Doru Cristian Deliu. Pictorul “Bucureștiului de altă-dată”

Opțiune lăudabilă, prin care a aprins fitilul dragostei pentru Bucureștii care se duc.

Motto: Nu tot ce este vechi este de aruncat.

Prin tablourile artistului plastic Dorin Cristian Deliu, este evidentă dorința lui de definire și păstrare a identității noastre pentru patrimoniul arhitectural pe care îl deținem. Tratează plastic frumusețea vechilor clădiri și peisaje, nu ca pe o deviere, o convingere că ceea ce a fost frumos în București “Micul Paris”, trebuie păstrat, respectat, iubit, prețuit și admirat cu toată ființa noastră.

Ca o frumoasă ripostă artistică, pictura obiectivelor istorice de altă dată, mândrie a trecutului nostru, o opune artistul plastic Dorin Cristian Deliu unei picturi mediocre care a ocupat piața expozițională și inhibă privitorul. Pentru domnia sa arta nu trebuie să fie un fenomen tributar comenzii politice. Pictând aspecte din vechiul București artistul a înțeles cât de bogate sunt resursele plastice ale țării noastre. Plastica semnată de Dorin Cristian Deliu, atât pictura cât și grafica au un discurs artistic ce atinge sfera universalității, a adevărurilor general valabile.

Prin tot ceea ce realizează merită evidențiat și felicitat pentru că arta sa plastică intră în dialog cu publicul iubitor de artă și frumos. Ne demonstrează pictural, cromatic, compozițional cât și prin desen felul în care privește și înțelege lumea care ne înconjoară. Mulțumesc dragă Dorin că exiști, că suntem contemporani și menții trează conștiința noastră națională, pentru care în trecutul de tristă amintire, mulți au fost sacrificați. Picturile dumneavoastră care exprimă aspecte din trecutul nostru, pun aripi de îngeri gândurilor de bine, frumos, înțelegere, speranțe.

Pictor Prof. Cojocaru Vergil-Cover

Contents